Document ID: /roh_data/filtered/fineweb-2-filterrobots_roh.jsonl.gz/67054

Siria: 22 uffants moran d'ina attatga sin scola
- Gievgia, 27.10.2016, 7:05
L'ovra d'agid per uffants da las Naziuns Unidas, Unicef scriva che questa attatga saja ina tragedia e sche l'attatga saja vegnida fatga cun intenziun in crim da guerra.
Il post d’observaziun sirian per dretgs umans aveva gia ier saira rapportà sur da questa attatga. Là n'eri dentant anc betg cler quantas unfrendas che l'attatga haja chaschunà.
Tenor indicaziuns dal post d’observaziun hajan u aviuns sirians ni russ attatgà almain sis giadas quest vitg en la provinza da Idlib. Las indicaziuns dal post d’observaziun che sustegn l’opposiziun siriana na pon betg vegnir verifitgadas independentamain.
RR novitads 06:00